เขตจอมทอง

จอมทอง เป็นหนึ่งในห้าสิบเขตของกรุงเทพมหานคร เป็นแหล่งที่อยู่อาศัยหนาแน่นมากแห่งหนึ่งทางทิศตะวันตกของกรุงเทพมหานคร

 ที่ตั้งและอาณาเขต 

เขตจอมทองตั้งอยู่บริเวณทางฝั่งตะวันตกของแม่น้ำเจ้าพระยาหรือฝั่งธนบุรี มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
 ทิศเหนือ ติดต่อกับเขตภาษีเจริญและเขตธนบุรี มีลำรางสาธารณะ คลองบางประทุน คลองตาฉ่ำ คลองรางบัว คลองสวนหลวงใต้ คลองบางหว้า คลองวัดโคนอน (คลองวัดอ่างแก้ว) คลองตาม่วง คลองวัดนางชี (คลองวัดเพลง) คลองด่าน คลองวัดใหม่ยายนุ้ย 1 (คลองศาลเจ้าต้นโพธิ์) และคลองแยกบางสะแก 13 เป็นเส้นแบ่งเขต
 ทิศตะวันออก ติดต่อกับเขตธนบุรีและเขตราษฎร์บูรณะ มีคลองบางสะแก คลองดาวคะนอง และถนนสุขสวัสดิ์เป็นเส้นแบ่งเขต
 ทิศใต้ ติดต่อกับเขตราษฎร์บูรณะ เขตทุ่งครุ และเขตบางขุนเทียน มีคลองบางปะแก้ว คลองยายจำปี คลองกอไผ่ขวด ลำรางสาธารณะ คลองบางมด คลองตาสุก และคลองบัว (คลองตาเปล่ง) เป็นเส้นแบ่งเขต
 ทิศตะวันตก ติดต่อกับเขตบางขุนเทียน เขตบางบอน และเขตภาษีเจริญ มีคลองวัดกก คลองสนามชัย คลองวัดสิงห์ และคลองบางระแนะเป็นเส้นแบ่งเขต

 ประวัติศาสตร์ 
บริเวณเขตจอมทองเดิมเป็นพื้นที่ทางทิศตะวันออกเฉียงเหนือของอำเภอบางขุนเทียน จังหวัดธนบุรี ซึ่งบริเวณนี้ต่อมามีชุมชนหนาแน่นและมีความเจริญขึ้นเนื่องจากเป็นที่ตั้งที่ว่าการอำเภอ มีทั้งคลอง ถนน และเส้นทางรถไฟตัดผ่าน ทางราชการจึงได้จัดตั้งเทศบาลนครธนบุรีขึ้นใน พ.ศ. 2479 โดยให้ตำบลบางค้ออยู่ในท้องที่ด้วย และตั้งสุขาภิบาลบางขุนเทียนขึ้นในพื้นที่บางส่วนของตำบลบางขุนเทียนและตำบลบางมดใน พ.ศ. 2508 และ ตำบลจอมทอง ก็ได้รับการจัดตั้งขึ้นในเดือนมิถุนายน พ.ศ. 2513 โดยแบ่งพื้นที่ 11 หมู่บ้านทางตอนเหนือของตำบลบางมดออกมา

ต่อมาได้มีการยุบรวมจังหวัดธนบุรีและจังหวัดพระนคร เปลี่ยนฐานะเป็นนครหลวงกรุงเทพธนบุรี และเปลี่ยนเป็นกรุงเทพมหานคร ยกเลิกการเรียกชื่อตำบลและอำเภอแบบเดิม ตำบลจอมทองจึงได้รับการเปลี่ยนแปลงฐานะเป็น แขวงจอมทอง และอยู่ในเขตการปกครองของสำนักงานเขตบางขุนเทียน จนกระทั่งในวันที่ 9 พฤศจิกายน พ.ศ. 2532 จึงได้มีประกาศกระทรวงมหาดไทยจัดตั้ง เขตจอมทอง ขึ้น โดยแบ่งพื้นที่เขตบางขุนเทียนออกมา 4 แขวง

ต่อมาในวันที่ 18 พฤศจิกายน พ.ศ. 2540 เขตจอมทองได้รับพื้นที่บางส่วนของแขวงบางปะกอก เขตราษฎร์บูรณะ และแขวงบุคคโล เขตธนบุรี มาเป็นพื้นที่ปกครองของทางสำนักงานเขต ตามประกาศกระทรวงมหาดไทย เรื่อง เปลี่ยนแปลงพื้นที่เขตธนบุรี เขตจอมทอง เขตราษฎร์บูรณะ และตั้งเขตทุ่งครุ กรุงเทพมหานคร ซึ่งอยู่ในช่วงจัดพื้นที่การบริหารในกรุงเทพมหานครใหม่ โดยแบ่งพื้นที่เขตการปกครองจากเดิม 38 เขตเป็น 50 เขต

 ลักษณะทางกายภาพ 
ลักษณะภูมิประเทศของเขตจอมทองเป็นที่ราบลุ่มโดยตลอด ในอดีตมีสภาพเป็นเรือกสวนไร่นาแบบสังคมชนบท มีการทำการเกษตรกรรม แต่ในปัจจุบันลักษณะการใช้ที่ดิน เปลี่ยนแปลงไปจากเดิมเกือบหมดแล้ว กลายเป็นสังคมเมือง เต็มไปด้วยตึกรามบ้านช่อง อาคารพาณิชย์ โรงงาน อุตสาหกรรม และสถานประกอบกิจการทั้งขนาดเล็กและขนาด ใหญ่ ตลอดจนหมู่บ้านจัดสรรต่าง ๆ มากมาย พื้นที่สวนอยู่เหลือเพียงเล็กน้อย และที่มีชื่อเสียงคือ สวนส้มบางมดและสวนลิ้นจี่ 

 การแบ่งเขตการปกครอง 
เขตจอมทองแบ่งเขตการปกครองย่อยออกเป็น 4 แขวง ได้แก่
หมายเลขอักษรไทยอักษรโรมันพื้นที่ (ตร.กม.)จำนวนประชากร(ธันวาคม 2566)ความหนาแน่นประชากร(ธันวาคม 2566)แผนที่บางขุนเทียนBang Khun Thian 5.78934,1195,893.76150px|แผนที่บางค้อBang Kho3.37533,4569,912.89บางมดBang Mot
 11.91842,3473,553.20จอมทองChom Thong5.18331,1766,015.05 ทั้งหมด 26.265141,0985,372.09

 ประชากร 
 สถิติประชากรตามทะเบียนราษฎรเขตจอมทองสำนักบริหารการทะเบียน. กรมการปกครอง. กระทรวงมหาดไทย. "จำนวนประชากรและบ้าน." [ออนไลน์]. เข้าถึงได้จาก: http://stat.dopa.go.th/xstat/popyear.html 2556. สืบค้น 3 เมษายน 2556. ปี (พ.ศ.)  ประชากร  การเพิ่มและการลด 2535  164,049  ไม่ทราบ 2536  167,762  +3,713 2537  170,079  +2,317 2538  169,382  -697 2539  170,194  +812 2540  169,360  -834 2541  176,309  +6,949 2542  174,611  -1,698 2543  172,863  -1,748 2544  173,184  +321 2545  172,815  -369 2546  173,133  +318 2547  167,814  -5,319 2548  167,175  -639 2549  166,377  -798 2550  165,070  -1,307 2551  163,846  -1,224 2552  162,151  -1,695 2553  160,451  -1,700 2554  158,646  -1,805 2555  157,970  -676 2556  157,156  -814 2557  156,030  -1,126 2558  155,048  -980 2559  153,668  -1,380 2560  152,315  -1,353 2561  151,174  -1,141 2562  150,108  -1,066 2563  148,290  -1,818 2564  145,771  -2,519 2565  143,330  -2,441 2566  141,098  -2,232

 การขนส่ง 

 ถนน 
 ทางพิเศษเฉลิมมหานคร
 ทางพิเศษสายพระราม 3-ดาวคะนอง-วงแหวนรอบนอกตะวันตก
 ถนนพระรามที่ 2
 ถนนเอกชัย
 ถนนวุฒากาศ
 ถนนจอมทอง
 ถนนสมเด็จพระเจ้าตากสิน
 ถนนสุขสวัสดิ์
 ถนนราชพฤกษ์
 ถนนกัลปพฤกษ์
 ถนนกำนันแม้น
 ถนนพุทธบูชา
 ถนนจอมทองบูรณะ
 ถนนเทอดไท
 ถนนอนามัยงามเจริญ

 รถไฟ 
  การรถไฟแห่งประเทศไทย – 
 สถานี: คลองต้นไทร – จอมทอง – วัดสิงห์
  รถไฟฟ้าบีทีเอส –  สายสีลม
 สถานี: วุฒากาศ
 รถไฟฟ้ามหานคร –  สายฉลองรัชธรรม (เตาปูน–ราษฎร์บูรณะ–ครุใน) (กำลังก่อสร้าง)
 สถานี: ดาวคะนอง – บางปะแก้ว

 ทางน้ำ 
 คลองสนามชัย
 คลองด่าน
 คลองบางขุนเทียน
 คลองดาวคะนอง
 คลองบางมด
 คลองวัดกก
 คลองวัดสิงห์
 คลองบางปะแก้ว
 คลองลัดเช็ดหน้า
 คลองบางสะแก
 คลองบางระแนะ
 คลองบางระแนะน้อย
 คลองบางประทุน
 คลองบางหว้า
 คลองสวนเลียบ
 คลองบางค้อ
 คลองวัดโคนอน
 คลองสวนหลวงใต้
 คลองลำรางสาธารณะ
 คลองตาฉ่ำ
 คลองวัดนางชี
 คลองวัดใหม่ยายนุ้ย
 คลองยายจำปี
 คลองกอไผ่ขวด
 คลองตาสุก
 คลองบัว

 สถานที่สำคัญ 
 โรงเรียน 
 โรงเรียนบางมดวิทยา "สีสุกหวาดจวนอุปถัมภ์"
 โรงเรียนมัธยมวัดสิงห์
 โรงเรียนวัดราชโอรส
โรงเรียนเลิศพัฒนา
โรงเรียนวัดไทร
โรงเรียนแม่พระประจักษ์
โรงเรียนวัดสีสุก
โรงเรียนจินดามณี(โครงการเคมบริดจ์)
โรงเรียนวัดนางนอง(พิพัฒน์)
โรงเรียนอนุบาลวัดนางนอง
โรงเรียนวัดศาลาครืน
โรงเรียนวัดมงคลวราราม
โรงเรียนวัดศาลาครืน
โรงเรียนวัดนาคนิมิตร
โรงเรียนวัดบางขุนเทียนนอก
โรงเรียนวัดบางประทุนนอก
โรงเรียนวัดยายร่ม (วัฒนราษฎร์รังสรรค์
โรงเรียนวัดมงคลวราราม (สมพรพสกสรรค์)
โรงเรียนวัดโพธิ์ทอง
โรงเรียนวัดโพธิ์แก้ว (กระวลราษฎร์วิทยา
โรงเรียนวัดไทร (ถาวรพรมหานุกุล)
โรงเรียนวัดหนัง

 ศาสนสถาน 
 วัดแก้วไพฑูรย์ (วัดบางประทุนใน)
 วัดไทร
 วัดนาคนิมิตรราษฎร์บำรุง
 วัดนางนองวรวิหาร
 วัดบางขุนเทียนนอก
 วัดบางขุนเทียนกลาง
 วัดบางขุนเทียนใน
 วัดบางประทุนนอก
 วัดโพธิ์แก้ว
 วัดโพธิ์ทอง
 วัดมงคลวราราม (วัดมะเกลือ)
 วัดยายร่ม
 วัดราชโอรสารามราชวรวิหาร (วัดจอมทอง)
 วัดศาลาครืน
 วัดสิงห์
 วัดสีสุก
 วัดหนังราชวรวิหาร
 วัดแม่พระประจักษ์เมืองลูร์ด
 มัสยิดนูรุ้ลยากีน

 สถานที่ราชการ 

 สำนักงานเขตจอมทอง

 ศาลแขวงธนบุรี

 ศาลอาญาธนบุรี

 ศาลแพ่งธนบุรี

 สำนักงานอัยการสูงสุดจังหวัดธนบุรี
 สถานีตำรวจนครบาลบางมด
 กองบังคับการตำรวจนครบาล 8
 สถานีตำรวจนครบาลบางขุนเทียน
 กองบังคับการตำรวจนครบาล 9
 สำนักงานสรรพากรเขตพื้นที่กรุงเทพมหานคร 27
 การประปานครหลวงสาขาตากสิน

 อื่น ๆ 

 ตลาดน้ำวัดไทร

 อ้างอิง 

 แหล่งข้อมูลอื่น 
 เว็บไซต์สำนักงานเขตจอมทอง 
 แผนที่เขตจอมทอง